Os exitos melitars d'os angleses estioron importants: destrucción de l'armada francesa en L'Écluse, en Flandres en 1340, a victoria de Crécy en 1346, (en a que Chuan Ferrández d'Heredia luitaba a favor de Felipe VI y fue feito presionero), y de Piteus en 1356, a on o rei de Francia Chuan o Bueno fue feito presionero. En 1360 por o tractau de Brétigny una Guyena asaber-lo d'ixamplada (muito mes gran que a redolada de Burdeus, plegando dica Piteus y Cevenas), fue atribuita a lo rei d'Anglaterra en pagas por renunciar a la corona francesa. Sindembargo, Carlos V teneba de condestable a lo bretón Bertrand du Guesclin y pronto reconquirió os territorios perdius. Enta 1375 os angleses no dominaban que Calais, Ponthieu y as rechions de Bordeus y Bayona.